เงินบาทปิดตลาด 30.37/39
ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.37/39 ปรับตัวแข็งค่าสวนทางภูมิภาค
10 มิ.ย. 2554

ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.37/39 ปรับตัวแข็งค่าสวนทางภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดเย็นนี้อยู่ที่ระดับ 30.37/39 บาท/ดอลลาร์ ปรับตัวแข็งค่าเล็กน้อยจากเปิดตลาดช่วงเช้าที่ระดับ 30.39/41 บาท/ดอลลาร์ ระหว่างวันเงินบาทปรับตัวอยู่ในกรอบระหว่าง 30.37-30.44 โดยเคลื่อนไหวสวนทางกับค่าเงินในภูมิภาค 
"(เงินบาท)แข็งค่าลงมาเล็กน้อย น่าจะเป็น sideway" นักบริหารเงิน กล่าว 
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.4474/4476 ดอลลาร์/ยูโร ปรับตัวอ่อนค่าจากระดับ 1.4532/4536 ดอลลาร์/ยูโร ส่วนเงินเยนอยู่ที่ระดับ 80.13/17 เยน/ดอลลาร์ ปรับตัวอ่อนค่าจากระดับ 80.07/09 เยน/ดอลลาร์
นักบริหารเงิน มองกรอบการเคลื่อนไหวของเงินบาทในสัปดาห์หน้าไว้ระหว่าง 30.30-30.50 บาท/ดอลลาร์เช่นเดิม